Diari Oficial de la Generalitat Valenciana


Sumari del DOGV 6974, del 27-02-2013 (2013/1900)

Subhasta de bé immoble a Elx.
-----------------------------

### Dades del document

Número de DOGV
:   6974

Data del DOGV
:   27-02-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/1900


Organisme emissor
:   Notaria de Alberto M.ª Cordero Garrido

Tipus de document
:   Subhasta

Subhasta de bé immoble a Elx. [2013/1900]  
Alberto María Cordero Garrido, notari del Col·legi de València amb residència a Elx, faig constar:   
Que en esta notaria, situada a Elx (Alacant), avinguda de la Comunitat Valenciana, número 19-AC, es du a terme, d'acord amb l'article 129 de la Llei Hipotecària i segons establix el Reial Decret Llei 6/2012, de 9 de març, de mesures urgents de protecció de deutors hipotecaris sense recursos, la venda extrajudicial de la finca hipotecada següent:  
  
Urbana. Quarta. Segon pis (o quarta planta), que comprén una vivenda amb accés al carrer Pedro Moreno Sastre per mitjà d'una escala comuna de l'edifici que, situat a Elx, carrer Pedro Moreno Sastre, número 17, fa cantó amb el carrer José Navarro Orts, i que ocupa una superfície de nou-cents huits metres quadrats. Esta vivenda té una superfície de huitanta-huit metres quadrats, i limita: per la façana, l'est, amb el carrer Pedro Moreno Sastre; pel nord, amb el carrer José Navarro Orts; pel fons, l'oest, amb Esperanza Martínez Cano, i pel sud, amb Pascual Martínez Cano. Quota de participació: 16,66 %.   
Inscrita en el Registre de la Propietat número quatre d'Elx al tom 1596, llibre 325, foli 218, finca 22566.   
Per ser la finca hipotecada vivenda habitual del deutor, tindrà lloc una única subhasta, en la notaria, el dia 11 d'abril de 2013, a les 10.00 hores, per a la qual servirà de tipus el pactat en l'escriptura de constitució d'hipoteca, és a dir cent catorze mil cinc-cents euros. No obstant això, d'acord a l'article 12 del Reial Decret Llei 6/2012:   
1. Si es presenten postures per un import igual o superior al 70 per cent del valor de taxació indicat, s'entendrà adjudicada la finca a qui presente la millor postura.   
2. Si la millor postura presentada és inferior al 70 per cent del tipus assenyalat per a la subhasta, podrà el deutor presentar, en el termini de 10 dies, un tercer que millore la postura, i oferirà la quantitat superior al 70 per cent del valor de taxació, o que, tot i inferior a l'import esmentat, siga suficient per a arribar a la completa satisfacció del dret de l'executant.   
3. Transcorregut l'expressat termini sense que el deutor realitze el que establix el paràgraf anterior, el creditor podrà demanar, dins del termini de cinc dies, l'adjudicació de la finca per un import igual o superior al 60 per cent del valor de taxació.   
4. Si el creditor no fa ús de la facultat mencionada, s'entendrà adjudicada la finca a qui haja presentat la millor postura, sempre que supere el 50 per cent del valor de taxació o, si és inferior, cobrisca, almenys, la quantitat reclamada per tots els conceptes.   
5. Si en l'acte de la subhasta no hi haguera cap postor, el creditor podria demanar, en el termini de 20 dies, l'adjudicació per un import igual o superior al 60 per cent del valor de taxació.   
6. Si el creditor no fa ús d'esta facultat, es declararà deserta la subhasta, i quedarà expedita la via judicial que corresponga.   
La documentació i el certificat del registre a què es referixen els articles 236.a i 236.b del Reglament hipotecari es poden consultar en la notaria. S'entendrà que qualsevol licitador accepta com a suficient la titulació. Les càrregues, els gravàmens i els assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta en la notaria, una quantitat equivalent al 30 per cent del tipus assenyalat per a la subhasta. Podran fer-se postures per escrit en un plec tancat, i adjuntar-hi el justificant del depòsit previ fins al moment de la subhasta.   
  
Elx, 20 de febrer de 2013.- El notari: Alberto María Cordero Garrido.